Diari Oficial de la Generalitat Valenciana


Sumari del DOGV 4119, del 02-11-2001 (2001/10991)

Informació pública de l'alternativa tècnica del programa d'actuació integrada i projecte de reparcel·lació de la unitat d'execució número 10 del Pla General d'Ordenació Urbana de Castelló de la Plana.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4119

Data del DOGV
:   02-11-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/10571


Organisme emissor
:   Almiberia, SA

Tipus de document
:   Anunci

Informació pública de l'alternativa tècnica del programa d'actuació integrada i projecte de reparcel·lació de la unitat d'execució número 10 del Pla General d'Ordenació Urbana de Castelló de la Plana. [2001/A10454]
  
La mercantil Almiberia, SA, ha formulat una alternativa tècnica de programa d'actuació integtada, per al desenvolupament de la unitat d'execució número 10 del Pla General d'Ordenació Urbana de Castelló de la Plana.
  
L'esmentada alternativa està formada per la documentació següent:
  
1. Programa per al desenvolupament d'actuació integrada, que inclou memòria i projecte d'urbanització.
  
2. Projecte de reparcel·lació
  
De conformitat amb el que disposa l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, se sotmet a informació pública l'esmentada documentació i es fa constar:
  
1. L'objecte de l'actuació integrada està constituït per la unitat d'execució número 10 del Pla General d'Ordenació Urbana de Castelló de la Plana.
  
2. La documentació que conforma el programa d'actuació integrada i el projecte de reparcel·lació ha quedat protocol·litzada mtijançant una acta autoritzada pel notari de Castelló de la Plana, Joaquín Serrano Yuste, amb domicili a la plaça de Santa Clara, 12, 5a.
  
3. Un exemplar de tota la documentació referida ha sigut depositat davant de l'Ajuntament de Castelló de la Plana.
  
4. D'acord amb el que disposa l'article 48.1.c, en relació amb l'article 46.3 de la Llei 6/1994, se sotmet a informació pública la documentació que integra el programa, durant el termini de 20 dies, comptador des de la publicació de l'anunci corresponent en el Diari Oficial de la Generalitat Valenciana.
  
5. Durant l'esmentat termini es podrà consultar tota la documentació, tant als serveis urbanístics de l'Ajuntament de Castelló de la Plana, com a la notaria on ha quedat protocol·litzada, on, així mateix, les persones interessades podran obtenir una còpia de l'acta de protocol·lització. Al seu torn, durant l'esmentat termini, les persones interessades podran presentar davant de l'Ajuntament, tant al·legacions com, si pertoca, alternatives tècniques que pretenguen competir amb l'exposada al públic.
  
6. En els cinc dies següents a l'acabament del termini de 20 dies d'informació pública, podran presentar-se davant de l'Ajuntament de Castelló de la Plana i en plica tancada proposicions juridicoeconòmiques per a executar qualsevol de les alternatives que s'hagen formulat.